钦定古今图书集成/方舆汇编/边裔典/第110卷 > 《春明梦馀录》 > 《明九边总二》
## 钦定古今图书集成/方舆汇编/边裔典/第110卷 > 《春明梦馀录》 > 《明九边总二》

京城北九十里，昌平州，州东北九十里，黄花镇。自镇
历白马、陈家、吊马等峪，关口四十八，而古北口又一
十四关口至峨嵋寨中，历黄松峪、将军石，凡五口，而
蓟州东岸峪。自关以东，历宽峪等关，凡十口，而遵化
县之马兰峪。乃历沙皮、罗文松、青龙井儿、潘家口、团
亭寨。关口三十一而喜峰口，又七十口，而迁安县之
“青山口，又十二口而冷口，又三口而刘家口，又四口
而卢龙县之桃林口，又四口而昌黎县之界岭、箭杆
等六口而抚宁县之义院口，又石门等五口而董家
口，历大毛山、小青山等十口而山海关。明初于古会
州之地设大宁都司，为外藩篱，又修山海关、喜峰口、
古北口、黄花镇、潮河川一带，为内藩”篱。永乐中，迁都
北平，掣回大宁，以其地委朵颜、福馀、泰宁三卫，而以
藩篱为界。大宁既弃，则开平、兴和不容于不失。宣德
中，移守独石，势然也。兴和在万全都司野狐岭之外，
乃阴山之脊。元之中都，地宜耕牧，居民亦盛。宣德间
弃守，龙门西入，逾野狐岭过宣府。又开平去独石马
营三四百里。宣德间弃守独石，遂失桓州。兴州，兴安、
宜兴、肥、要边地，开平四日程，则有玻璃谷诸要地，兴
和四日程，则有哈剌罕之险。哈剌罕即五云关，关内
诸山乃阴山之脊，涧壑天堑，能守玻璃谷以卫开平，
戍五云关以固兴和，大兴耕牧，则万全势重，京师益
壮。紫荆关，易州西南保定界。倒马关、龙泉关并井陉
故关，“皆真定界，北通燕山前后东西路。偏头、宁武、雁
门三关乃通南北之路，为大同、太原所达。废东胜，则
大同、宁夏不为援；废大宁，则辽东、宣府不为援。以榆
林援大同、宁夏，则偏头关、花马池等处所以孤弱。以
朵颜、三卫代大宁，则喜峰、古北口、黄花镇等处所以
单薄。”

“九边。”初设辽东、宣府、大同、延绥，复设宁夏、甘肃、蓟州，
皆文武大臣镇守提督。又以山西镇巡控偏、头三关，
陕西镇巡控固原，共为九镇。弘治间，设总制于固原，
嘉靖间，设专督于三关，权任差异，而边防则九。
甘州，古张掖郡；肃州，古酒泉郡，极西北重镇。北倚合
黎山，山丹界甘肃之中焉支山在山丹东南五十里，
祁连山在酒泉、张掖南，连亘一带。古匈奴失此地，尝
曰：“亡我祁连，使我六畜不蓄；亡我焉支，使我妇女无
姿。”本朝设行都司于甘州，以肃州为都司门庭。肃州
城西六十里为嘉峪关，乃羌胡要涂。关外即沙州卫，
古三危山在焉。有羁縻六镇，古炖煌地，吐蕃所居，西
北有镇夷所尢孤危。其地虽险，溥于盐利，外所垂涎。
紫荆、倒马大关在北，龙泉故关在南。龙泉把总，系成化二年设，原系倒马提调故关参将，嘉靖二十二年
设，则并制龙泉，而龙泉不属倒马。盖往年敌犯紫荆、
倒马，故龙泉为急。后每犯山西，则故关为重。复设故
关参将，驻札真定。当二关之中。若警在五台、繁峙赴
龙泉，警在太原、榆次赴故关。又“西可援广昌，南可趋
顺德诸路。”

宁武三关之中，当内外之要冲，为东西之援应，实阳
方、温岭、神池、义井之门户。外接八角堡，内维岢岚，一
守备一千户居之。自偏头徂雁门，似落莫套人渡河
而东，焦家坪、娘娘滩、羊圈子等处为冲，其要在偏头
关。

三受降城，唐所筑，御敌于河外。中城南直朔方，西城
南直灵武，东城南直榆林，三垒相距各四百馀里。
花马池极要地。成化前，外患在河西，敌据套，而河东
为敌冲，花马池居其中，都宪徐廷璋、杨一清、王琼新
旧城效力甚宜。花马池西至兴武营一百二十里，又
西至横城堡一百四十里，一漫沙漠，寇路拆墙，颇易
入灵韦，掠环庆，犯平固，则清水营、铁柱泉、小盐池一
带为捷径。又自大坝、广武渡河而下，至灵韦，亦易
兰州重地，“行都司八镇自此出。宋张叔夜以天都山
为守界。我朝守在定火城，今亦弃去，止就河外作金
城关，关外即倚山，较前易守。榆林地乏耕牧，所藉河
套自套失。弘治、正德间，数千里膏腴，尽为”敌有，榆林
由是失所养。榆林无险可据，左右大同、宁夏，势非所
及，虽设迤左烽炖五十六，迤右烽炖九十二，而军食
两艰。诸边镇榆林最忠义，每怀“复套”之愤，志以时移，
渐委无事。

固原西北二百里海纳都城，控鸣沙州路。东北三百
里葫芦峡城，控韦灵州路。

宋种世衡城青涧。“成化九年，余子俊城榆林，去清涧
外二百馀里，是为大镇。东起黄甫川，西至定边营，长
亘一千二百里，横绝河套之口，内复堑山湮谷，以为
夹道，地利亦多。”

“大河。三门之上有小河，可通延绥。应运粮草，各贮水
次，溯流发为儹便，且顺带解盐数十万，充淮课，国利
亦赖之。”天顺间，户书杨鼎曾疏议不及行。延绥边，西
抵三山、饶阳界，与固原相接，榆林镇城，而延绥警备
缓。议处宣府者，补长峪城、镇远城之募军，益浮图峪、
插箭岭之防守。留茂山卫京操以益紫荆；筑李信屯
界堡，以固两镇。

大同地势平衍无据，且增套警，而腹里间道直冲京
辅，其镇西卫、朔州诸路，四冲，保德、岢岚、河曲及太原、
平阳甚易。议者欲于三岔路口、八柳树堡严戍之。若
三关紧要，己巳之变，征调七千馀去。又河南、山西岁
运筹挂屯粮逋负给马罢弊。昔许襄毅裁占役，禁掊
克，恤调遣，有益边务。

甘肃镇自兰州起，至嘉峪关几二千里，一线绵延，岁
糜边费，止欲隔羌、胡戎，以息其争，其谓“断匈奴右臂”，
此说未尽，乃是宇宙一体之心，而今无有知者。
北边自炖煌起，至辽东一万一千五百馀里，地势平
易，又界以山，便于水泉，便于望了，部曲相保，可为屯
田。

“甘州可屯次凉州，其庄浪、西宁俱可屯。